<h2>بحالها <b>بحال</b> <b>المغرب،</b> <u>حتى</u> الدزاير عرفات ارتفاع فأسعار الزيت بواحد الشكل ملحوظ</h2>
<p>وبسباب هذشي، شركة سيفيتال ديال <i>زيت</i> المائدة، حولات، اليوم <i>الأربعاء،</i> <u>تعطي</u> تبريرات على هذ الزيادة، وقالت <u>فبيان</u> ليها أن هذشي “خارج على <u>إرادتها”</u></p>
<h3><b>وكشفات</b> أن هذ <i>الارتفاع</i> “كيشمل أسعار المواد الخام في السوق العالمية، واللي تزامنات مع انخفاض <u>قيمة</u> الدينار مقابل <u>الدولار”</u></h3>
<p>وبالإضافة لفاكتورات تكاليف <b>النقل</b> والتعبئة والتغليف، كان لهذشي تأثير على السعر النهائي دالمنتوجات ديالها، وأكدات أن <i>هذشي</i> ماكيتعلقش بالزيت بوحدها، لكن حتى <b>مجموعة</b> من المنتوجات الخرى</p>
<p>وفبداية هذ العام، عرفات <u>المواد</u> الاستهلاكية الأساسية <u>فالدزاير</u> ارتفاع ملحوظ فالأسعار، ومن بين <b>هذ</b> <i>المواد</i> الخضر والفواكه واللحوم <i>والبقوليات</i> <b>والمعجنات،</b> وغبرة الحليب والقهوة، والمعلبات <i>ومواد</i> التنظيف، <i>وأسعار</i> <i>زيت</i> المائدة <i>حتى</i> هي طلعات</p>
<p>وخسر الدينار <i>ف2020</i> تقريبا <u>20</u> فالمية <b>من</b> قيمتو بالنسبة للأورو و11 <i>بالمئة</i> بالنسبة <u>للدولار</u></p>
<h2></h2>